Մեգապոլիսների առարկայական օլիմպիադա

Մեգապոլիսների առարկայական օլիմպիադա, (ՄԱՕ) միջազգային թիմային ամենամյա մրցույթ է  դպրոցականների համար մաթեմատիկա, ինֆորմատիկա, ֆիզիկա և քիմիա առարկաներից։


== Պատմություն ==
Մեգապոլիսների առարկայական օլիմպիադան անցկացվում է ամեն տարի Մոսկվայի քաղաքապետի նախաձեռնությամբ։ Նրանում մասնակցում են 14-18 տարեկան պատանիներ, ովքեր բնակվում են աշխարհի մեծ քաղաքներում /մեգապոլիսներում/։ Առաջին օլիմպիադան անց է կացվել 2016 թ.-ին, որի  ժամանակ մասնակցել են 173 աշակերտներ 22 մեծ քաղաքներից։
Մրցույթն անց է կացվում մաթեմատիկա, ինֆորմատիկա, ֆիզիկա և քիմիա առարկաներից, որոնց կարող են մասնակցել յուրաքանչյուր թիմի 8-ական և յուրաքանչյուր առարկայից 2-ական աշակերտ։ Մասնակից քաղաքների կողմից թիմի ղեկավար կազմում կարող են ընդգրկվել երեք մասնագետ-ուսուցիչներ մաթեմատիկա և ինֆորմատիկա, ֆիզիկա ու քիմիա առարկաներից, որոնք կարող են անգլերեն կամ ռուսերեն լեզուներից մայրենի լեզվով թարգմանել առաջադրանքները, ինչպես նաև, անհրաժեշտության դեպքում, մասնակցել աշխատանքների բողոքարկմանը։ Թիմի ղեկավարներից մեկը միաժամանակ հանդիսանում է կոնտակտային անձ և կազմակերպիչներին է տրամադրում տեղեկատվություն թիմի մասին գրանցման բոլոր փուլերում։ Մրցույթը բաղկացած է բլից-տուրից և երկու հիմնական փուլերից։


== Բլից-տուր ==
Բլից-տուրի ժամանակ յուրաքանչյուր թիմին առաջարկվում է լուծել 80 առաջադրանք երկու ժամվա ընթացքում, և այստեղ կարևորը ոչ միայն առաջադրանքների ճիշտ կատարելն է, այլ նաև արագությունը։ Բլից-տուրը ինքնուրույն մրցույթ է և նրա արդյունքը չի հաշվարկվում հիմնական փուլերի արդյունքների հետ։ Բլից-տուրի առաջադրանքների բարդությունը համապատասխանում է դպրոցական ավարտական քննությունների մակարդակին և նրանում կարող են ընդգրկվել մասնակից քաղաքների թիմերի ղեկավարների կողմից առաջարկված երկուական առաջադրանքներ յուրաքանչյուր առարկայից, որոնք բավարարում են որոշակի պայմանների /պատասխանները պետք է լինեն ընտրովի, որոնցից ճիշտ է միայն մեկը, կամ ամբողջ թիվ/։


== Հիմնական փուլեր ==
Մրցույթի հիմնական փուլերը կախված են առարկայից։ Մասնավորապես, ֆիզիկա և քիմիա առարկաների փուլերը բաժանված են տեսական և փորձարարական մասերից, իսկ մաթեմատիկա և ինֆորմատիկա առարկաների երկու փուլերում էլ կատարում են նմանատիպ առաջադրանքներ։ ՄԱՕ-ի երկու փուլերի առաջադրանքները կազմում են մաթեմատիկա, ինֆորմատիկա, ֆիզիկա և քիմիա առարկաների ռուսական թիմերի միջազգային օլիմպիադաների ղեկավարների կողմից։ Առաջադրանքների բարդությունը մոտավորապես համապատասխանում է տվյալ առարկայի միջազգային օլիմպիադայի մակարդակին։ Մասնակիցների աշխատանքները ստուգվում են միջազգային ժյուրիի կողմից, որի անդամներն են մեծ գիտնականներ և հայտնի ուսուցիչներ։


== Մշակութային ծրագրեր ==
ՄԱՕ-ի մասնակիցներին ոչ միայն սպասվում է լարված մրցակցություն, այլ նաև հարուստ մշակութային ծրագրեր։ Նրանց համար նախատեսված է էքսկուրսիաներ, այցելություն թանգարաններ, զբոսնք ջերմանավով և ոտքով։ Մշակութային ծրագրերը բոլորի համար մեծ տպավորություններ և հնարավորություն է տալիս ձեռք բերել ընկերներ ամբողջ աշխարհում։


== Անցած մրցույթների թվային տվյալներ և որոշ արդյունքներ ==
Երևան քաղաքի թիմը առաջին անգամ ՄԱՕ-ին մասնակցել է 2016 թվականին։ Թիմային մրցույթների թվային տվյալները և որոշ արդյունքները բերված են աղյուսակում։


== Երևան քաղաքի թիմի մասնակիցների անհատական արդյունքները ==
Երևան քաղաքի թիմի կազմում ՄԱՕ-ին մինչ օրս մասնակցել են 40 աշակերտներ, ովքեր անհատական արդյունքներով արժանացել են 18 արծաթե և 13 բրոնզե մեդալների։ ՄԱՕ-ի անհատական  արդյունքները բերված են աղյուսակում։ 


== Պատկերասրահ ==

		
		
		
		
		
		
		
		
		
		
		
		
		
		


== Աղբյուրներ ==


== Արտաքին հղումներ ==
Ավարտվեց ՄԵԳԱՊՈԼԻՍՆԵՐԻ 3-րդ միջազգային օլիմպիադան
Հուշանվերներ՝ Մեգապոլիսների միջազգային օլիմպիադայում 2-րդ կարգի արծաթե գավաթ նվաճած երևանցի դպրոցականներին ու պատվիրակության անդամներին
Մեգապոլիսների օլիմպիադա 2016
Հայ աշակերտները նվաճել են 6 մեդալ` մեգապոլիսների առարկայական օլիմպիադայում
Քաղաքապետ Տարոն Մարգարյանը հյուրընկալել է Մեգապոլիսների առարկայական առաջին օլիմպիադայի Երևանի թիմի անդամներին